২৯ মুহররম হল ইসলামি চান্দ্র বর্ষপঞ্জির প্রথম মাস মুহররম ও হিজরি বছরের ২৯তম দিন এবং এরপর থেকে হিজরি বছর শেষ হতে আরো ৩২৫ বা ৩২৬ দিন বাকি থাকে।   ঘটনাবলী    ১২১২ হিজরি: মিশরে ফরাসি আক্রমণের সময় মিশরীয় মামলুক বাহিনী ও ফরাসি বাহিনীর মধ্যে শাবরাখিতের যুদ্ধে শুরু হয়। এই যুদ্ধে ফরাসি বাহিনীর নেতৃত্বে ছিলেন নেপোলিয়ন বোনাপার্ট।  ১৩১০ হিজরি: আল-উস্তায নামক একটি সাময়িকী প্রকাশিত হয়, যা আব্দুল্লাহ নাদিম প্রকাশ করেন। তিনি যিনি উরাবি বিপ্লবের একজন বক্তা ছিলেন।  ১৩৩৮ হিজরি: মুবারক আল-তুজুনিনিকে তাঁর মন্ত্রী বেলকাসেম নাকাদি কর্তৃক হত্যা করা হয়, ঘটনাটি রিসানি ও আরফুদ শহরের মাঝামাঝি ঘটে।  ১৩৫২ হিজরি: একজন ফরাসি আবাসিক কর্মকতা একটি সার্বজনীন কবরস্থান নির্মাণের ঘোষণা দিলে তিউনিসীয়রা এর প্রতিবাদ জানায়। কারণ সেখানে মুসলমান ও খ্রিষ্টান উভয়কেই সমাহিত করার কথা বলা হয়েছিল।  ১৩৬১ হিজরি: জাপানের কাছে সিঙ্গাপুরের পতন হয় এবং ব্রিটিশ জেনারেল আর্থার পার্সিভাল প্রায় ৮০,০০০ সৈন্যসহ আত্মসমর্পণ করার ঘোষণা দেয়। এটি ব্রিটিশ ইতিহাসে সবচেয়ে বড় আত্মসমর্পণের ঘটনা হিসেবে বিবেচিত, যা দ্বিতীয় বিশ্বযুদ্ধের সময় ঘটে।  ১৩৬৫ হিজরি: আলবেনিয়ার রাজা আহমেদ জোগু (যিনি প্রথম জোগু নামেও পরিচিত) তাঁর সিংহাসন ত্যাগ করেন; তবে নিজের অধিকার বজায় রাখেন। তখন তিনি আলেক্সান্দ্রিয়ায় অবস্থান করছিলেন এবং কমিউনিস্টরা তার দেশে দখলে নেওয়ায় তিনি আর দেশে ফিরতে পারেননি।  ১৩৮২ হিজরি: অস্থায়ী আলজেরিয়া সরকার ও ফরাসি সরকার আলজেরিয়ার স্বাধীনতা বিষয়ে একটি গণভোট পরিচালনা করে, যার ফলাফলে প্রায় হয় ৯৭.৩% ভোট স্বাধীনতার পক্ষে যায়।  ১৩৮৭ হিজরি: বিখ্যাত বক্সার মুহাম্মদ আলী ক্লেকে মার্কিন সেনাবাহিনীতে যোগ না দেওয়ার কারণে সামরিক দায়িত্ব এড়ানোর অভিযোগে বিচারের সম্মুখীন করা হয়। সেই সময়ে যুক্তরাষ্ট্র ভিয়েতনাম যুদ্ধে লিপ্ত ছিল।   ১৩৯১ হিজরি: বাংলাদেশ আওয়ামী লীগের নেতা শেখ মুজিবুর রহমান পাকিস্তান থেকে বিচ্ছিন্নতার ঘোষণা দেন। এর আগে তিনি পাকিস্তান আওয়ামী লীগের নেতা ছিলেন।   ১৩৯৬ হিজরি: একটি ইসরায়েলি আদালত রায় দেয় যে, ইহুদিরা দিনের যেকোনো সময় আকসা মসজিদের প্রাঙ্গণে প্রার্থনা করতে পারবে এবং সেই সঙ্গে আদালত ৪০ জন ইহুদিকেও নির্দোষ ঘোষণা করে, যারা জোর করে মসজিদে প্রবেশ করে ইহুদি সঙ্গীত গেয়েছিল, যার ফলে মুসলমানদের সঙ্গে তাদের সংঘর্ষ ঘটে।  ১৩৯৮ হিজরি: ইসরায়েলি সরকার সিনাই উপদ্বীপে বসতি স্থাপনকে সমর্থন দিয়ে ভোট দেয়, যা তখন তার দখলীকৃত ছিল।  ১৪০১ হিজরি: কায়রো শহরে মধ্যপ্রাচ্যের প্রথম সামরিক চিকিৎসা একাডেমি উদ্বোধন করা হয়।  ১৪১০ হিজরি: লিবিয়া ও চাদ এক চুক্তিতে স্বাক্ষর করে, যা তাদের মধ্যে ১৬ বছর ধরে চলা সীমান্ত বিরোধের অবসান ঘটায়। এই বিরোধ ছিল "উজু অঞ্চল" নিয়ে, যা দুই দেশের মাঝে দীর্ঘদিন ধরে দ্বন্দ্বের কেন্দ্রবিন্দু ছিল।  ১৪১২ হিজরি: ইসলামি দেশগুলোর পররাষ্ট্রমন্ত্রীরা তুরস্কের ইস্তাম্বুল শহরে অনুষ্ঠিত সম্মেলনে সিদ্ধান্ত নেন যে, ইরাকের ওপর আরোপিত অবরোধ বহাল থাকবে এবং এই সিদ্ধান্ত তাদের সম্মিলিত সমর্থনে গৃহীত হয়।  ১৪১৫ হিজরি: উত্তর ইয়েমেনের সরকার সমর্থিত সেনাবাহিনী দক্ষিণ অংশের রাজধানী শহর এডেনে প্রবেশ করে। এটি ইয়েমেনের গৃহযুদ্ধের চূড়ান্ত ধাপ ছিল, যেখানে দক্ষিণাঞ্চলের স্বাধীনতা পুনঃপ্রতিষ্ঠার চেষ্টা ব্যর্থ হয় এবং দুই ইয়েমেনের ঐক্য টিকিয়ে রাখা হয়।  ১৪১৬ হিজরি: কাতারের যুবরাজ শেখ হামাদ বিন খলিফা আলে সানি একটি শান্তিপূর্ণ অভ্যুত্থানের মাধ্যমে তাঁর পিতা শেখ খলিফা বিন হামাদ আলে সানিকে ক্ষমতা থেকে সরিয়ে দেন এবং তিনি নিজে রাষ্ট্র পরিচালনার দায়িত্ব গ্রহণ করেন।  ১৪৩১ হিজরি: ইরাকের একটি আদালত ১১ জন ইরাকি নাগরিকের বিরুদ্ধে মৃত্যুদণ্ডের রায় ঘোষণা করে। তাদের বিরুদ্ধে অভিযোগ ছিল যে, তারা পাঁচ মাস আগে বাগদাদে সংঘটিত একাধিক বোমা হামলার পরিকল্পনা ও বাস্তবায়নের সঙ্গে জড়িত।  ১৪৩৭ হিজরি: তুরস্কের মন্ত্রিসভা পুনরায় শায়খ মুহাম্মাদ গোরমেজকে দেশটির ধর্মীয় বিষয়ক প্রধান (দেয়ানেত) হিসেবে নিয়োগ দেয়। এই পদে তার পূর্ববর্তী কার্যকাল ইতিবাচক হিসেবে বিবেচিত ছিল।  ১৪৩৯ হিজরি:  মিশরের জিজা প্রদেশের "ওয়াহাত সড়কে" দেশটির নিরাপত্তা বাহিনীর ওপর একটি হামলার ঘটনা ঘটে। এই হামলায় ১৬ থেকে ৫৪ জন নিরাপত্তা সদস্য নিহত হন এবং ১৫ জন হামলাকারী আহত হয়। ধারণা করা হয়, হামলাকারীরা ইসলামিক স্টেটের (আইএস) সিনাই শাখার অন্তর্ভুক্ত ছিল।  একই বছর আফগানিস্তানের কাবুল ও গোর প্রদেশে দুটি আত্মঘাতী বোমা হামলা চালানো হয়, যেগুলি দুটি মসজিদকে লক্ষ্য করে করা হয়েছিল। এই হামলায় ৭৬ জন নিহত এবং ৬৫ জন আহত হন। এই হামলার একটির দায় ইসলামিক স্টেট (আইএস) স্বীকার করে।   জন্ম    ১৩৩৪ হিজরি – আব্দুল গনি আন-নাজদি, একজন মিসরীয় অভিনেতা।  ১৩৫৪ হিজরিতে –দ্বিতীয় ফয়সাল, ইরাক রাজ্যের রাজা।  ১৩৬১ হিজরি–আব্দুল্লাহ মুশরিফ, একজন মিশরীয় অভিনেতা।  ১৩৬২ হিজরিতে–শুইকার খলিফা, একজন মিশরীয় লেখিকা।  ১৩৮২ হিজরি–সালমা আলিয়া কাওয়াফ, একজন তুর্কি রাজনীতিবিদ।  ১৩৯১ হিজরিতে – নাঈমা আল-হায়, একজন কুয়েতি গণমাধ্যমকর্মী।   মৃত্যু    ৮৯৮ হিজরি – আব্দুর রহমান জামি, একজন পারস্যের কবি।   ১৩৩৮ হিজরি– মুবারক তাওয়াজুনিনি, ফরাসি ঔপনিবেশিকতার বিরুদ্ধে একজন মরক্কীয় বিদ্রোহী।  ১৩৬৭ হিজরি – হুদা শুরাওয়ি, একজন মিশরীয় নারী অধিকারকর্মী ও স্বাধীনতা আন্দোলনের কর্মী।  ১৩৭৮ হিজরি – মাহমুদ আবুল ফাতহ, মিশরীয় সাংবাদিক ও মিসরীয় সাংবাদিকদের প্রথম সংগঠনের সভাপতি।  ১৪২৬ হিজরি – শাওকী দাইফ, কায়রো আরবি ভাষা অ্যাকাডেমি ও আরবি ভাষা অ্যাকাডেমি ফেডারেশনের সভাপতি।  ১৪২৭ হিজরি – আবু বকর ইজ্জাত, একজন মিসরীয় অভিনেতা।  ১৪৩২ হিজরি –  নিহাদ শরীফ, একজন মিসরীয় ঔপন্যাসিক।  আহমাদ ইয়ামানি, একজন ফিলিস্তিনি নেতা।  আলী রেজা পাহলভি, ইরানের শাহ মোহাম্মদ রেজা পাহলভির পুত্র।  মুহাম্মদ বুয়াজিজি: একজন তিউনিসীয় যুবক, যিনি প্রেসিডেন্ট জায়নুল আবিদিন বিন আলীর শাসনের বিরুদ্ধে তিউনিসীয় বিপ্লবের সূচনা ঘটান ।   ১৪৩৫ হিজরি – সালীম কাল্লাস, একজন সিরীয় অভিনেতা।   গ্রন্থপঞ্জী                             তথ্যসূত্র    বহিঃসংযোগ    এখানে দেখুন: মুহররম মাসে যা ঘটেছিল  আরবি এনস্লাইক্লোপিডিয়া  ইসলামি এনস্লাইক্লোপিডিয়া  আবর সেলিব্রেটিদের জীবনী তথ্য  খেলোয়াড়দের জীবনী তথ্য  আল জাজিরার মধ্যপ্রাচ্য সংবাদ বিভাগ  বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:মুহররম